SET สัปดาห์หน้ารีบาวด์รับการเมืองไทยชัดเจน – คลายกังวลสงครามการค้าฝั่งสหรัฐฯ
โบกรฯชี้ SET สัปดาห์หน้ารีบาวด์รับการเมืองไทยชัดเจน ตลาดคลายกังวลสงครามการค้าฝั่งสหรัฐฯ
11 มี.ค. 2561

Weekly outlook : Rebound แนวต้าน 1,792/1,800 จุด รับ 1,758/1,750 จุด
บล.โนมูระ พัฒนสิน ระบุในบทวิเคราะห์ว่า แนวโน้มการลงทุนสัปดาห์หน้า (12 – 16 มี.ค.) คาดตลาด Rebound รับการเมืองไทยมีความชัดเจนมากขึ้น หลัง สนช. มีมติเอกฉันท์เห็นชอบร่างกฏหมาย พรป. ว่าด้วยการเลือกตั้ง ส.ส. ทำให้กำหนดการเลือกตั้งเดือน ก.พ. 2019 เป็นไปตามแผนที่วางไว้ได้ ถือเป็นประเด็นสำคัญที่ฟื้นความเชื่ือมั่นนักลงทุนทั้งในและต่างประเทศประกอบกับพื้นฐานเศรษฐกิจไทยยังแข็งแกร่ง โดยผลประกอบการ 2017 ของ 566 บริษัท รายงานกำไรสุทธิรวมที่ 9.9 แสนล้านบาท เติบโต 8.9% บ่งชี้ทิทางในประเทศเชิงบวก
นอกจากนี้ประเด็นทางฝั่งของสหรัฐฯที่เป็นตัวถ่วงตลาดสินทรัพย์เสี่ยงโลกในช่วงก่อนหน้าได้ผ่อนคลายลง โดย ปธน. Trump ลงนามมาตรการเรียกเก็บภาษีนำเข้าเหล็กและอลูมิเนียม แต่ยกเว้นแคนาดาและเม็กซิโก พร้อมส่งสัญญาณเปิดทางให้ประเทศอื่นๆสามารถเจรจากับสหรัฐเพื่อขอการยกเว้นภาษีดังกล่าวได้ คลายกังวลต่อความเสี่ยงสงครามการค้า ประกอบกับตัวเลขขาดดุลการค้าสหรัฐฯเดือน ม.ค. เพิ่มขึ้น +5.0% สู่ 5.66 หมื่นล้านดอลล่าร์ทำจุดสูงสุดในรอบ 9 ปี เป็นตัวกดดันให้ค่าเงินดอลล่าร์อ่อนค่าต่อเนื่องได้ในระยะกลาง – ยาว หนุนค่าเงินบาทแข็งค่าเพิ่ม Sentiment บวกต่อการลงทุนในไทย
&lt;&lt;&lt;คลิกเพื่อดูรายละเอียด&gt;&gt;&gt;
 
 